הוועדה לענייני ביקורת המדינה, כנסת 20, פרוטוקול מספר 47, 2015-11-11 10:30

קארין אלהרר: אנחנו בישיבה נוספת.

קארין אלהרר: בעצם ישיבת מעקב אחרי הדיון שהיה לנו ביום שני האחרון.

קארין אלהרר: הנושא של הישיבה היה: הקמת מכשול גדר גבול עם רצועת עזה ומניעת אירועי חדירה.

קארין אלהרר: הדיון היה ועדיין ביוזמתו של חבר הכנסת חיים ילין.

קארין אלהרר: בישיבה האחרונה אנחנו הגענו למצב מוזר שבו צה"ל הציג, הביא תכנית סדורה, האוצר לא קיבל פניה תקציבית ואדוני מהמל"ל (המועצה לביטחון לאומי) לא גיבש עדיין תכנית.

קארין אלהרר: אני רוצה לדעת מה התקדם מאז.

קארין אלהרר: בבקשה, נתחיל אתך.

קארין אלהרר: מה התקדם?

<שלום גנצר: אני מבקש להתחיל עם השאר בהסכמתו.

קארין אלהרר: שם ותפקיד לפרוטוקול.

<שלום גנצר: שלום גנצר, נציג שר הביטחון בדיון.

<שלום גנצר: בישיבה הקודמת הבהרתי שלכאורה התכנית המלאה והמפורטת הוגשה למל"ל.

<שלום גנצר: התכנית קיימת, היא לא הוגשה למל"ל, הוצג רק מתווה רעיוני.

<שלום גנצר: אני בדקתי את הנושא הזה עם כל הנהלת משרד הביטחון.

<שלום גנצר: אני מדבר על לשכת השר, לשכת המנכ"ל ו - - - .

<שלום גנצר: התכנית המלאה והמפורטת לא הוצגה עדיין למל"ל.

<שלום גנצר: היא קיימת, היא עומדת להיות מוצגת לשר הביטחון ביום חמישי הקרוב על ידי הצבא ורק לאחר מכן, לאחר אישורו או לאחר הערותיו היא תועבר ותוגש.

<שלום גנצר: אנחנו יודעים היום, יש לנו תכנית מפורטת, היא מלאה.

<שלום גנצר: אני מתחייב על מה שאמרתי גם בפעם הקודמת.

<שלום גנצר: התכנית מפורטת, מלאה ומתוקצבת.

<שלום גנצר: כמובן שבפורום הזה לא אפרט איזה מרכיבים היא כוללת - - -

קארין אלהרר: שלום, אני לא רוצה שתפרט ומה היא כוללת.

קארין אלהרר: אני רק רוצה להבין, הרי אני לא אתערב במה יהיה בתוך התכנית.

קארין אלהרר: אני רוצה לדעת מתי נזכה, בתקווה שבימינו אנו, לראות שהדבר הזה מתחיל בביצוע.

<קריאה: ברשותך, לא בימינו אנו, בימים אלה.

<קריאה: בימינו אנו זה יכול להיות הרבה זמן.

קארין אלהרר: אני לא מתכננת על הרבה.

<שלום גנצר: ברמה הרעיונית, כל הגורמים הביטחוניים מכירים את התכנית שאליה אנחנו שואפים.

<שלום גנצר: נכון לרגע זה יש מענה מלא וסביר למצב הביטחון בגבול רצועת עזה.

<שלום גנצר: אני אפרט עד כמה שהפורום הזה - -

קארין אלהרר: שלום, נו באמת, אני לא מוכנה לשמוע את זה, שיש כרגע מענה מלא.

קארין אלהרר: את זה הבנתי.

קארין אלהרר: אני רוצה מענה מלא פלוס פלוס.

<שלום גנצר: נכון, אני רק רוצה להבהיר, להגיע למענה פלוס פלוס לוקח זמן.

<שלום גנצר: מיד לאחר "צוק איתן" מערכת הביטחון השקיעה בקו הגדר 200 מיליון שקל.

<שלום גנצר: הגדר של היום היא לא הגדר שהייתה לפני "צוק איתן".

<שלום גנצר: מערכת הביטחון השקיעה גם בגדר, גם במערכות התרעה ואמצעים אחרים, כמובן בפורום הזה אני לא אפרט אותם, 200 מיליון שקל.

קארין אלהרר: לא הבנתי, אתם נסוגים מהמכשול?

<שלום גנצר: לא נסוגים מהמכשול, חד-משמעית לא.

<שלום גנצר: יש תכנית שדיבר עליה גם רז"ר (ראש זירה) בדיון הקודם.

<שלום גנצר: התכנית הזו המפורטת שכל ראשי המועצות האזוריות מכירים, היא עומדת להיות מוצגת השבוע לשר לאישור סופי.

<שלום גנצר: יום חמישי הקרוב היא עומדת להיות מוצגת לשר, רק לאחר - - -

חיים ילין: יום חמישי זה מחר.

<שלום גנצר: נכון, אתה צודק.

<שלום גנצר: היא עומדת להיות מוצגת - - -

חיים ילין: בוא נשים לוח זמנים.

<שלום גנצר: או.

<שלום גנצר: קיי.

<שלום גנצר: מיד לאחר מכן היא תוצג לכל הפורומים הרלוונטיים.

<שלום גנצר: בראש ובראשונה בפני וועדת חוץ וביטחון, כמובן עם שותפות של המל"ל.

<שלום גנצר: רק לאחר שהתכנית הזאת תאושר עם כל המרכיבים שלה, אני מדבר על המון מרכיבים לפרוטוקול, צריך להבין שהגדר לא חזות הכול, יש פה המון מרכיבים שסמויים מהעין ותג המחיר שלהם הוא מאוד כבד.

<שלום גנצר: התקציב, ככל הנראה וכפי שאני מבין אותו, הוא תקציב אקסטרוגני, ראש הממשלה יצטרך להגדיר מאיזה מקורות הוא יילקח - - -

קארין אלהרר: או, הגעת לנקודה שמעניינת אותי מאוד.

קארין אלהרר: שבוע הבא יום רביעי, אם ירצה ה', אנחנו מצביעים על תקציב המדינה.

קארין אלהרר: עכשיו אני מבינה שזה עדיין לא בצנרת מבחינת הסכמה מהאוצר.

קארין אלהרר: אני רוצה כאן התחייבות שלא משנה מה יקרה בין אם זה נמצא בתוך התקציב, ולא מעניין אותי איך זה נקבע - - -

<שלום גנצר: אין כרגע התחייבות כזאת וגם לא תהייה התחייבות כזאת מסיבה פשוטה, התקצוב לפרויקט הוא תקציב אקסטרוגני לתקציב הביטחון.

<שלום גנצר: אני רוצה להבהיר, תקציב הביטחון שמופיע בספר התקציב לא אושר על ידי הוועדה המשותפת.

<שלום גנצר: זה אירוע חסר תקדים בתולדות המדינה ולא בכדי ראש הממשלה - - -

קארין אלהרר: אז מה אתה אומר, שלא יהיה תקציב מדינה?

<שלום גנצר: לא.

<שלום גנצר: לא.

<שלום גנצר: את זה לא אמרתי.

<שלום גנצר: אמרתי שראש הממשלה התחייב שכל מרכיבי תקציב הביטחון יטופלו על ידו אישית ובנפרד.

<שלום גנצר: התקציב עומד היום על סכום מסוים.

<שלום גנצר: כבר היום יש פער של כ-6 מיליארד שקל אל מול המשימות השוטפות שראש הממשלה התחייב שהוא יצביע על המקורות שלו.

<שלום גנצר: העניין הזה הוא חלק מהמרכיבים שאנחנו לא יודעים מה יהיו מקורות המימון שלהם.

<שלום גנצר: זאת אומרת, אין שום וודאות כרגע לגבי מימושה של התכנית הזאת, הכול מותנה באישור של הגורמים הביטחוניים.

<שלום גנצר: זאת אומרת של: ועחו"ב (ועדת חוץ וביטחון) ושל המל"ל לרבות מה מתוך המרכיבים שאני מדבר עליהם.

<שלום גנצר: זה סכום עתק, מדובר על מיליארדי שקלים, מדובר על מיליארדי שקלים מבלי להיכנס לפרטים.

<שלום גנצר: כמובן - - -

<גדי ירקוני: על הגדר בעוטף עזה?

<שלום גנצר: על כל הפתרון.

<שלום גנצר: אני מדבר - - -

<גדי ירקוני: לא.

<גדי ירקוני: לא.

<גדי ירקוני: המכשול, מדברים על מיליארדי שקלים?

<שלום גנצר: לא.

<שלום גנצר: הגדר היא חלק מהעניין.

<שלום גנצר: אני מדגיש, היא לא חזות הכול.

<גדי ירקוני: זה לא הגדר.

<גדי ירקוני: המכשול הוא לא מיליארדי שקלים, אל תטעו אותנו.

<גדי ירקוני: אני יודע, אני מדבר עם שר הביטחון.

<גדי ירקוני: המכשול הוא לא מיליארדי שקלים, לא להטעות פה את הוועדה.

<גדי ירקוני: זה אולי האמצעים ששמים כולל ביישובים וכולל הכול.

<גדי ירקוני: אבל המכשול ששר הביטחון, ברשותך ואני מודה לחבר הכנסת חיים ילין שהעלה את זה הנה ופה.

<גדי ירקוני: אני נציג ובטח של כל תושבי מועצה אזורית אשכול.

<גדי ירקוני: גם אני באתי, אנחנו מתחלקים כי יש לנו עבודה במועצות, כל פעם בא ראש מועצה אחר - - -

קארין אלהרר: רק שם ותפקיד לפרוטוקול.

<גדי ירקוני: אני גדי ירקוני, ראש מועצה אזורית אשכול.

<גדי ירקוני: אנחנו ראשי המועצות המומים מהדיון הזה.

<גדי ירקוני: אני חייב להגיד לך, המומים.

<גדי ירקוני: אנחנו הולכים יד ביד עם כוחות הביטחון ששם, עם צה"ל ועם שר הביטחון.

<גדי ירקוני: הובטח לנו, הובטח לנו ואני מוכן שהם ישיבו מולי.

<גדי ירקוני: שר הביטחון הבטיח לנו אישית, הרמטכ"ל הבטיח לנו אישית שהמכשול הזה יוקם ויהיה לו תקצוב עכשיו ומיד.

<גדי ירקוני: אני יודע פרטים שגם ראש הממשלה הלך ובדק את זה בשטח.

<גדי ירקוני: הייתי המום ששלשום היה פה דיון ובמל"ל אומרים שאין תקציב.

<גדי ירקוני: אני חושב שזו שערורייה, שערורייה! אני רוצה להגיד שהמכשול הזה, המכשול הזה - - -

קארין אלהרר: האוצר אמר שאין תקציב.

<גדי ירקוני: שלא הייתה בקשה שלהם.

<מתי ישראל: עדיין לא עלה לשולחננו.

<גדי ירקוני: זה פשוט, אני רוצה רגע להמשיך, התושבים צריכים להבין, משחקים פה באש.

<גדי ירקוני: זה לא גדר מה שיש היום.

<גדי ירקוני: יכולים לספר לנו מה שרוצים.

<גדי ירקוני: שני אנשים באים ומפילים אותה.

<גדי ירקוני: כל יום שישי יש שם מהומות, צה"ל עוצר.

<גדי ירקוני: זאת גדר ששר הביטחון עומד מאחוריה,זאת גדר?

<גדי ירקוני: רגע אני שמעתי אותך שלום, שמעתי דברים נוראיים.

<גדי ירקוני: זאת גדר שאני יכול להגיד לתושבים שלי, 'אני מגן עליכם'?.

<גדי ירקוני: אתה אומר שזה מיליארדי שקלים?

<גדי ירקוני: אני אומר לך שזה לא יותר ממיליארד שקל המכשול, המכשול עצמו - - -

<שלום גנצר: הוא חלק מהפתרון - - -

<גדי ירקוני: המכשול.

<גדי ירקוני: המכשול הזה היה צריך להיות כבר מוקם.

<גדי ירקוני: אני חושב שראש הממשלה יקבל היום מכתב מארבעה ראשי רשויות של העוטף על כך שזה שערורייה, שאנחנו נוציא את התושבים.

<גדי ירקוני: הוא אחראי היום למה שיקרה.

<גדי ירקוני: חבר'ה, אנחנו לא אומרים כל יום 'זאבים זאבים'.

<גדי ירקוני: איזה פתרון חופרים ליד נירים לחפש אם יש מנהרה בגלל שאין את המכשול הזה.

<גדי ירקוני: אתם אומרים שיש פתרון?

<גדי ירקוני: הכסף הזה היה צריך להיות לפני יומיים.

<גדי ירקוני: ראש הממשלה היה בארה"ב, הוא היה צריך לתת את האישור בכתב להוציא את הכסף הזה.

<גדי ירקוני: אנחנו ראשי הרשויות עשינו אתמול דיון דחוף בטלפון.

<גדי ירקוני: אנחנו לא ניתן לזה לעבור ככה.

<גדי ירקוני: שר הביטחון או שהוא מטעה אותנו או שלא אומר לנו את כל האמת.

<גדי ירקוני: הבטיחו לנו שיש את התקציב ושמתחילים, שמתחילים בבנייה מידית של המכשול ולא סיפורים מסביב ליישובים שזה דבר אחר, בואו לא נערבב.

קארין אלהרר: יש הנחיה של ראש הממשלה ושר הביטחון בעניין הזה?

<שלום גנצר: עוד לא הוצגה לו בתכנית המופרטת.

<שלום גנצר: יש פה תהליך סדור וצריך להבין אותו.

קארין אלהרר: בוא נתחיל מההתחלה, העיקרון עצמו של הקמת המכשול.

<שלום גנצר: למתווה הרעיוני יש אישור, אבל התכנית המפוטרת על מרכיביה היא מודולרית.

<שלום גנצר: מה שמדבר פה מר ירקוני, היא מודולרית, היא מכילה מרכיבים שונים שלא מותנים זה בזה.

<שלום גנצר: זה מחכה, אנחנו לא נמצאים בבזאר טורקי.

<שלום גנצר: צריך לעשות פה תהליך.

<שלום גנצר: צריך להתבצע פה תהליך פרלמנטרי סדור שבו זה מוצג לשר הרלוונטי.

<שלום גנצר: לשר הביטחון זה מוצג מחר על ידי צה"ל ולאחר מכן - - -

קארין אלהרר: נו באמת שלום.

קארין אלהרר: זה לוקח זמן וזה היה צריך להיות כבר מזמן.

<יוסי ביינהורן: במילים אחרות, האם יש הנחיה של ראש הממשלה לבצע?

<שלום גנצר: אני לא מכיר הנחיה כזו.

<שלום גנצר: אתה מכיר הנחיה כזו?

<שלום גנצר: לבצע מידית, לא.

<שלום גנצר: לאחר שיוצג תהליך סדור של כל מרכיבי הגדר תתקבל החלטה לגבי מרכיב כזה או אחר.

<שלום גנצר: עושים פה תהליך סדור, אתם מנסים להאיץ, ליצור פאניקה.

<שלום גנצר: אתם מנסים לזרות פה פאניקה מיותרת לציבור.

<שלום גנצר: צה"ל יודע להתמודד עם כל האיומים.

<שלום גנצר: לראיה, לא הייתה אף כניסה לאף יישוב - - -

<גדי ירקוני: מה, אתה רוצה שיהיה?

חיים ילין: אל תגיד את זה.

חיים ילין: "בית אברהם" למודי ניסיון כולל עם כל מה שאתה רוצה, במחבלים שחדרו 7, 8 ו-10 ק"מ פנימה.

<שלום גנצר: אנחנו לא שוקטים על השמרים.

<שלום גנצר: רק בשנה האחרונה 200 מיליון שקל הושקעו בתווך הזה.

<שלום גנצר: אני לא אומר שזה פתרון מיטבי.

חיים ילין: שלום אני רוצה להגיד לך משהו.

חיים ילין: יש משהו, אני אומר לך את זה עכשיו, אם יש משהו שאני מתגעגע זה לדיבור הישיר מול הגנרלים בצבא והתחושה שאתה חלק מצבא וחלק מתושבים ואתה השכפ"ץ (כיוני לאפוד מגן) שלהם.

חיים ילין: לזה אני מתגעגע ואני אומר לך את זה באופן ישיר.

חיים ילין: המעורבות שיש לראש רשות, האחריות שהוא לוקח על עצמו – ראש הממשלה לא לוקח.

חיים ילין: בסוף כשהטילים נופלים, מתפוצצים וקורה מה שקורה באים לגדי, לא באים לראש הממשלה.

חיים ילין: אתה צריך להבין מה קורה, כשאנחנו שומעים מאלוף פיקוד הדרום, היוצא והחדש, אנחנו שומעים מהאוגדונר, תעזבו.

חיים ילין: האויב של הטוב הוא הטוב מאוד.

חיים ילין: אם אתה תחכה לכל האמצעים זה לא יקרה.

קארין אלהרר: בואו תתחילו עם משהו.

חיים ילין: תרשה לי להגיד לך, הגדר הטיפשה הזאת, הגדר הטיפשה הזאת, שיכולה, כרגע לתת גם תחושת ביטחון וגם לביטחון היא לא מיליארד שקל.

חיים ילין: תן לצבא 150 עד 250 מיליון שקל והם גומרים את זה בשישה חודשים.

חיים ילין: תאמין לי, גדר מצרים, אני ראיתי איך הם עשו את זה עם שישה קבלנים.

חיים ילין: פה אין הרים ואין כלום, זה פלטה.

חיים ילין: אני רוצה להגיד לך משהו.

חיים ילין: אני בשביל להיכנס לוועדת חוץ וביטחון חייב לקבל תעודה, אתה יודע מה, לפחות של אובמה אחרת אני לא נכנס.

חיים ילין: ראש הממשלה לא מאפשר לי להיכנס לשם, אני אומר לך את זה עכשיו.

חיים ילין: כשראש רשות הייתי בתכניות של הצ'ופצ'יק של "כיפת ברזל".

חיים ילין: על מה אתה מדבר, על מה אתה מדבר?

חיים ילין: אני לא יודע על מה אני מדבר?

חיים ילין: הגדר הזאת יוצגה פניי יחד עם האוגדונר, בשקפים מטר מטר איפה עובר, איפה הטנקים יעברו כאשר יצטרכו להיכנס לתוך רצועת עזה מבלי להרוס את הגדר.

חיים ילין: מה הבעיה, כל פעם שנכנסים לרצועת עזה ויש מלחמה, מפילים את הגדר - - -

<שלום גנצר: זה - - -

חיים ילין: נכון, ולכן נחזור, אבל זה לא שייך אחד לשני.

חיים ילין: אני, מה שאני מציע הוא דבר אחד - - -

קארין אלהרר: זה דבר אחד עקרוני, אישורה.

קארין אלהרר: אף אחד לא צריך להיכנס לכל הפרטים.

קארין אלהרר: <קריאה:> אבל נכנסים פה לפרטים.

קארין אלהרר: גם עכשיו נכנסו ליותר מדי פרטים.

קארין אלהרר: לא נכנסו לשום פרט.

חיים ילין: כל מה שאנחנו אומרים יצא לתקשורת, היה באוגוסט "בצוק איתן" אחרי שראש הממשלה ושר הביטחון הבטיח את מה שהבטיח, כי אנחנו דרשנו 'כנסו לתוך המנהרות ואל תשאירו אותנו מול מנהרות חשופות'.

חיים ילין: יש ילדים שרוצים לגדול, יש הורים שמגדלים את הילדים, יש תושבים שרוצים לצמוח שם, מותר להילחם על הביטחון שלהם מה שאתם לא עושים.

חיים ילין: אי אפשר בתכניות - - - <קריאה:> לא מותר, צריך.

חיים ילין: <קריאה:> לא צריך מיליארד שקל לזה או אחר - - -

קארין אלהרר: סליחה?

קארין אלהרר: מי גברתי.

קארין אלהרר: שם - - -

<אילת גלס: אני אילת גלס, אני חברת פלמחים, אני עובדת בנחל עוז כמנהלת קהילה כי זה חשוב.

<אילת גלס: אני מצפה שהמדינה תעזור לי כמנהלת הקהילה להגן על התושבים.

<אילת גלס: אני מבקשת לאפשר לתושבות ולחברות מהעוטף לדבר.

קארין אלהרר: כן, יעל.

<יעל רז לחייני: שמי יעל, אני גרה בנחל עוז, נולדתי בנחל עוז.

<יעל רז לחייני: אני מגדלת את שלושת ילדיי בנחל עוז.

<יעל רז לחייני: כל הדיון פה הוא מבחינתי, אני קצת מתקשה להבין כי לא מעניין אותי מי משלם ולמה, כמה ואיפה.

<יעל רז לחייני: אני יודעת שהיום יש איומים שהצבא מסוגל עליהם באופן חלקי.

<יעל רז לחייני: יש לנו מרגמות, יש לנו קאסמים ויש לנו מנהרות ויש לנו איום חדש של פלסטינאים על הגדרות.

<יעל רז לחייני: הם יודעים להתמודד כשיש 150 פלסטינאים על הגדר.

<יעל רז לחייני: מול נחל עוז, 800 מטר מהבית שלי אפשר לראות אותם כל יום שישי מהשעה אחת ועד לשעה שש בערב.

<יעל רז לחייני: הם אומרים בצורה הכי גלויה, תלכו ותשאלו אותם, 'כשיגיעו 1,000 פלסטינאים לעמוד על אותה גדר, היכולות שלנו להגן עליכם יורדות באחוזים ניכרים'.

<יעל רז לחייני: כל הדיון פה מבחינתי הוא, באמת אני פה לקבל תשובה אחת, מתי אני אקבל את האמצעי הזה, שהקצין שאחראי עלי בשטח יאמר: 'עם זה אני יכול להגן עליך'.

<יעל רז לחייני: לא כל כך מי ישלם על - - -

חיים ילין: זה אמתי, ככה זה עובד.

חיים ילין: הקשר שיש בין צה"ל לתושבים, אני אומר לך שהקשר שיש בין צה"ל לתושבים, הלוואי שהיה בתוך הכנסת.

<אילת גלס: המצב אחרי "צוק איתן" היה על סף קריסה, סף קריסה.

<אילת גלס: גנים שלא היה בטוח שיפתחו בשנה הבאה, משפחות שלא מוכנות להישאר ביישוב.

<אילת גלס: אנחנו עושים עבודה, מכתתים רגליים כדי ליישב את המקום מחדש בכל פעם.

<אילת גלס: בכל פעם שנגמרת מלחמה אנחנו צריכים, א', להרים את עצמנו נפשית ופיסית, לשקם את עצמנו, לשקם את הקהילה, לשקם את היישוב ואז להצליח מתוך השארית הכוחות להביא משפחות חדשות.

<אילת גלס: אנחנו מצליחים, אבל אם לא ידעו שהם בטוחים במקום הזה, אם הם לא ידעו שנעשו מיטב המאמצים כדי להגן עליהם במקום הזה הם לא יבוא.

<אילת גלס: הם לא יבואו!

<אילת גלס: אם הצלחנו להביא 15 בשנה אז בשנה הבאה אני רוצה להביא 30 משפחות.

<אילת גלס: זה המספרים הכי קטנים באזור, אפשר להביא הרבה יותר.

<אילת גלס: תיקחו את "נתיב העשרה" לדוגמה ותיקחו יישובים אחרים.

<אילת גלס: אנחנו נלחמים על כל משפחה מתוך ה-15 האלה, אבל המלחמה שלנו אבודה.

<אילת גלס: אבודה ביום שיצליחו ה-1,000 פלסטינאים האלה להוביל את הגדר.

קארין אלהרר: תודה יעל.

קארין אלהרר: כן אדוני בבקשה.

<ינון בן צור: אנחנו בעקבות הדיון שהיה ביום שני, שמחנו לשמוע שהתכנית מוכנה להצגה ובאמת מציגים אותה השבוע לשר הביטחון - - -

קארין אלהרר: השבוע?

<ינון בן צור: מחר.

<ינון בן צור: מחר לשר הביטחון.

<ינון בן צור: אנחנו זימנו, בראשות סגן ראש מל"ל, דיון ביום שני על מנת שיציגו לנו את התכנית.

<ינון בן צור: נוכל לדון בה על כל מרכיביה.

קארין אלהרר: איך אתם מתחייבים שהעלות התקציבית נכנסת לתקציב?

קארין אלהרר: הרי הוא יאושר בשבוע הבא.

<ינון בן צור: אני לא יכול להתחייב שזה יאושר בשבוע הבא.

<ינון בן צור: יש תהליך - - -

קארין אלהרר: לא.

קארין אלהרר: התקציב יאושר בשבוע הבא.

קארין אלהרר: אני רוצה לוודא שלא יוצר חלילה מצב שבו עובר תקציב, זה לא נכנס לתקציב ואחרי זה אין כל כך עם מי לדבר.

קארין אלהרר: יצטרכו לעשות מלחמות הרבה יותר קשות ואתם יודעים את זה.

קארין אלהרר: אתם יודעים את זה, אני לא צריכה לספר לכם את זה.

חיים ילין: יום חמישי שבוע הבא בשעה שתיים עשר בלילה, אם לא בתקציב אין ממשלה.

חיים ילין: תסלחו, אם אנחנו יודעים לעבוד למען תושבי עוטף עזה אז הדבר הזה יהיה בפנים.

קארין אלהרר: זאת המטרה.

קארין אלהרר: זה מה שאני מבקשת לוודא שיקרה.

<שלום גנצר: שני דברים.

<שלום גנצר: א', אין לנו מה לפנות לאוצר כל עוד הדבר הזה לא סוכם בין דרגי הביטחון, אחת.

<שלום גנצר: שתיים, - - -

קארין אלהרר: אי אפשר לשריין סכום או הערכה - - -

<שלום גנצר: רגע, אני חושב שיש פה אמירה שחשוב שתבינו אותה.

<שלום גנצר: מאחר ומדובר על מספר רב של מרכיבים, אבל ניתן לעשות הפרדת משתנים, נצטרך לקחת את הגדר – בהחלט זו אפשרות.

<שלום גנצר: שיוציאו את הגדר החכמה, הרחבה יותר לפועל - - -

קארין אלהרר: וזה אפשר?

<שלום גנצר: אני לא יכול להתחייב על זה.

<שלום גנצר: זה משהו - - -

<ינון בן צור: אנחנו ביקשנו שיציגו גם את האופציה הזאת.

<ינון בן צור: פה אנחנו לא יכולים לתת לך עכשיו תשובה מבלי שדנו בזה.

קארין אלהרר: מתי תתנו לי תשובה?

<ינון בן צור: אנחנו דנים בזה ביום שני.

<ינון בן צור: אנחנו דנים ביום שני - - -

קארין אלהרר: זה "החכמה", כי ביום שני כבר אין דיונים בוועדות, יש רק מליאה.

קארין אלהרר: אני באמת שואלת, אני מבינה ראש הממשלה בחו"ל, ראש המל"ל בחו"ל – הם עושים עבודה חשובה ואני מעריכה את זה – גם לי יש עבודה שאני צריכה לעשות.

קארין אלהרר: העבודה שלי היא לוודא שהגדר הזאת וכל האמצעים, גם אם זה יהיה מודולרי ולא הכול, זה יעשה בעת ובעונה אחת, זה מקובל עלי.

קארין אלהרר: העבודה שלי היא לוודא שהדבר הזה אכן מתרחש.

קארין אלהרר: אתם צריכים לתת לי לוח זמנים כדי שמחד יתאפשר לראש הממשלה ולראש המל"ל לעשות את עבודתם החשובה ומצד שני גם לי יש עבודה חשובה.

קארין אלהרר: גם אני רוצה לקחת אחריות בעניין הזה ולכן אתם תתנו לוח זמנים שאני אוכל לעמוד בו.

<ינון בן צור: על פי החוקים של המדינה והתהליכים הסדורים שצריך לעשות, כל החלטה שהיא מעל 200 מיליון שקל צריכה לעבור החלטה של וועדת שרים לענייני הצטיידות.

<ינון בן צור: היום הוועדה לענייני הצטיידות צריכה להיות קבינט.

<ינון בן צור: במידה ורוצים להעביר החלטה כזאת של מעל 200 מיליון שקל, צריך להביא אותה לאישור הקבינט.

<ינון בן צור: התהליך מתחיל בזה שבמשרד הביטחון גומרים לעשות את התכנית, הם יציגו את זה השבוע, יציגו לנו אחרי זה, ביום שני.

<ינון בן צור: אנחנו נדון ונראה איך אנחנו מתקדמים בזה.

<ינון בן צור: ספר התקציב הוא סגור.

קארין אלהרר: א', שום דבר לא סגור עד שהוא סגור.

קארין אלהרר: הכנסת היא לא חותמת גומי של אף אחד, עם כל הכבוד.

<ינון בן צור: גם לא אישרו את תקציב הביטחון.

<ינון בן צור: חסרים גם שם עוד דברים ויכול להיות - - -

קארין אלהרר: נכון.

קארין אלהרר: אני אומרת - - -

<ינון בן צור: גם חסרים עוד דברים שמה.

<ינון בן צור: יכול להיות שיצטרכו להכניס את זה ולהוציא דברים אחרים.

קארין אלהרר: ינון, אני מסכימה אתך לגמרי, אבל מה שאני אומרת, מה שאושר או לא אושר תקציב הביטחון, לצערי או לשמחתי, הוא לא בידיים שלי.

קארין אלהרר: אני לא יושבת ראש וועדת המשנה שם, אני בסך הכול יושבת ראש הוועדה לענייני ביקורת המדינה.

קארין אלהרר: עכשיו יש כאן נושא שהוא לפתחי, אני רוצה לוודא שאני מסוגלת לעשות את העבודה שלי, לבוא ולהגיד לאזרחי מדינת ישראל: 'הנה, הנושא הזה שהיה בגדר בעיה הוא לא בעיה כבר, הוא נפתר'.

קארין אלהרר: עכשיו תנו לי את לוח הזמנים כדי שיתאפשר לי.

קארין אלהרר: תגידו לי אתם איך אני עושה את זה.

<גדי ירקוני: אני רוצה לעזור לך ברשותך.

<גדי ירקוני: אני חושב שמה שנעשה פה, אני לא סתם אומר שזה סגור, אנחנו שנה שלמה בטוחים שבונים את המכשול.

<גדי ירקוני: ראשי הרשויות עוצרים את התושבים - - -

קארין אלהרר: לא ראיתם שאין שופלים?

חיים ילין: יש מקדחים, יש דברים אחרים שאסור להגיד.

<גדי ירקוני: רגע.

<גדי ירקוני: כשאנחנו יושבים כמעט יום חופשי עם האוגדונר, כמו שחיים אמר, ועם שר הביטחון כמעט דלת פתוחה ואומר לנו 'המכשול מאושר, אם יהיה אמצעי כזה או אחר זה לא משנה, הוא נבנה עכשיו.

<גדי ירקוני: תסמכו עלינו זה עובר בקבינט', והיו לנו גם הבטחות שזה עובר בקבינט.

<גדי ירקוני: עכשיו אני שומע שזה בכלל לא מגיע לדיון.

<גדי ירקוני: זה הדבר החמור.

<גדי ירקוני: אני חושב שחברי הכנסת לא יכולים לדבר כזה להימשך.

<גדי ירקוני: - - -

קארין אלהרר: אתה רואה שאנחנו נותנים לזה להימשך?

<גדי ירקוני: אנחנו לא נוכל יותר להחזיק את התושבים שלנו, אנחנו נותנים להם ביטחון, לא נוכל.

<גדי ירקוני: אני חושב שהיום זה לא משנה אם יהיה אמצעי כזה או אחר.

<גדי ירקוני: ידוע שצריכים שם סכום של מעל חצי מיליארד שקל.

<גדי ירקוני: שימו אותו ונתחיל להתקדם.

<גדי ירקוני: אם זה יהיה גדר או פלאפון או קומקום, מה זה משנה?

<גדי ירקוני: שר הביטחון יודע בדיוק מה הוא רוצה שם, כבר חודשים הם יקציבו את הכסף וירוצו - - -

קארין אלהרר: גדי, אין בעיה של לדעת מה צריך.

קארין אלהרר: הסוגיה הזאת ברורה והיא מוסכמת על כל הצדדים פה.

קארין אלהרר: הבעיה, אני אומרת, מבחינתי זו באמת בעיה, אני לא אתן לזה לעבור ככה.

קארין אלהרר: אני רוצה לדעת מתי אתם מעדכנים אותי.

קארין אלהרר: מצדי, לא בישיבה פורמאלית של הוועדה.

קארין אלהרר: אני לא אתן לתקציב הזה לעבור אם הדבר הזה הוא לא חלק ממנו.

<שלום גנצר: אתם צריכים להבין שאנחנו חלק מהרשות המבצעת, יש פה תהליך סדור שאנחנו חייבים לעבור אותו.

<שלום גנצר: השר הממונה צריך לאשר את התכנית.

<שלום גנצר: זה צריך להגיע למל"ל, להיות מוצג לוועדת חוץ וביטחון ורק אז יהיה אפשר לצאת כיוון עם הגדרות מה מאושר מתוך התכנית ואילו מרכיבים מתוכה ממומנים באופן מידי.

<ינון בן צור: שר הביטחון הוא בקבינט.

<שלום גנצר: אנחנו לא סוברנים להחליט באופן עצמאי בהיקפים כאלה.

קארין אלהרר: אני לא חושבת שאתם סוברנים.

קארין אלהרר: אני מצפה שתחזרו למשרדים שלכם ותציידו אותי בתשובה עוד היום.

קארין אלהרר: אני אומרת לכם, אני לא אתן לתקציב הזה לעבור.

<שלום גנצר: אנחנו לא יכולים לקבל תשובה עד שזה לא מוצג לשר הביטחון והוא מאשר את התכנית - - -

קארין אלהרר: מתי היא תוצג לשר הביטחון?

<שלום גנצר: מחר.

קארין אלהרר: מחר, באיזו שעה הישיבה?

<שלום גנצר: אני לא יודע להגיד את השעה המדויקת.

קארין אלהרר: אז תעדכנו אותי עד סוף היום.

קארין אלהרר: תראו חברי כנסת, יש פה עניין של קואליציה אופוזיציה שמתאחדים.

קארין אלהרר: בעניינים כאלה זה בדיוק סוג - - -

חיים ילין: בנושא עוטף עזה אין עוררין.

חיים ילין: תאמין לי, אין דיון פה - - -

קארין אלהרר: אני אומרת לא תהיה שאלה.

<שלום גנצר: אין פה שאלה בכלל.

<שלום גנצר: יש קונצנזוס מקיר לקיר על הנחיצות.

<שלום גנצר: צריך לתכנן את הפתרון - - -

קארין אלהרר: אבל שלום תקשיב לי, - - -

חיים ילין: שלום, גם כשדובר על תוספת תקציבית ששר הביטחון אומר לי: 'לך לכחלון'.

חיים ילין: אני אומר לכחלון והוא אומר לי 'אני אעביר כסף, אני מעביר גלובלי'.

חיים ילין: בסדר, אתה יודע איך זה עובד.

חיים ילין: מי מבטיח שגם יעברו 3 עד 7 מיליארד שקל שהם יהיו בפנים, שיהיה את זה.

חיים ילין: הרי מה יקרה, אני יכול לעשות אחלה תרגיל.

חיים ילין: אני יכול לומר לו 'משה תקשיב, אתה חייב לעזור לאנשים האלה'.

חיים ילין: אתה יודע שהוא יעשה את זה.

חיים ילין: הוא יוציא שיק של 250 מיליון שקל ויגיד לשר הביטחון 'הנה זה למען עוטף עזה' – 250 מיליון שקל, אבל זה להתערב גם בסדרי עולם שאתה מכיר אותם.

חיים ילין: לכן אנחנו באים בטוב.

חיים ילין: לא ילך בטוב, קארין יושבת הראש מה שאני מציע, אני מציע שנעשה שם ישיבה פעם אחת, ב"נתיב העשרה" או "בנחל עוז" שיבינו כולם, כולם, ולא מתוך ירושלים, שיבינו בדיוק מה המשמעות.

חיים ילין: שתהייה שם ההגדרה או שיראו את זה.

חיים ילין: האמן לי שלום, אני יודע מה אני אומר לך, רק ככה זה יעבוד.

חיים ילין: אני אומר עוד משהו לכל תושבי עזה.

חיים ילין: ההפגנה שעשינו בזמנו, שנה אחרי "צוק איתן", שהבאנו לשם את כל עם ישראל, זה מה שהזיז החלטות ממשלה 2017 והרבה מאוד דברים.

חיים ילין: אם אתם, ואני מכיר את האופי, אם תמשיכו להיות פסיביים אז המחבלים באמת יהיו על הגדרות.

חיים ילין: ככה זה עובד, רק אנחנו יכולים בעוטף עזה להתארגן ולעשות לפני התקציב את המהפכה שאנחנו צריכים לעשות.

<שלום גנצר: אתה היית ראש רשות והיום אתה חבר כנסת, הדברים לא הולכים ככה.

<שלום גנצר: זה על סדר היום של כל הגופים.

חיים ילין: העובדה שנתנו לי תמיד מילה, ראש הממשלה ושר הביטחון, אבל זה היה באוגוסט 2014.

קארין אלהרר: חברים.

קארין אלהרר: חברים, רק שנייה.

קארין אלהרר: סליחה, אני יכולה לנהל את הישיבה?

קארין אלהרר: נציג האוצר, אני רוצה לברר, אתם יודעים בסוף לצבוע את הכסף.

קארין אלהרר: אתם יכולים שכסף לעניין הזה יהיה בדיוק לעניין הזה?

<מתי ישראל: קודם כל אני אציג את עצמי.

<מתי ישראל: אני מתי ישראל, אני נציג אגף תקציבים לביטחון.

<מתי ישראל: בישיבה הקודמת ביקשתם מאתנו לברר האם הנושא הוצג לנו.

<מתי ישראל: גם בבדיקה שעשינו בלשכת המנכ"ל, בלשכת הממונה על תקציבים וגם בלשכת השר – הנושא טרם הוצג.

<מתי ישראל: לא נעשתה שום פניה אלינו.

<מתי ישראל: מבחינת הפרטים אני אומר שקשה לי להתייחס.

<מתי ישראל: אני כן רוצה לחזק את דבריו של עמיתי.

<מתי ישראל: יש לי פה את החלטת הממשלה מספר 4088 מינואר 2012.

<מתי ישראל: ההחלטה הזאת קובעת ואני אצטט: "סמכויות ועדת שרים לעניין אישור תכנית פיתוח והצטיידות.

<מתי ישראל: וועדת השרים להצטיידות תאשר כל תכנית פיתוח או הצטיידות חדשה במערכת נשק, מערכת תומכת לחימה וכיוצא בזה, בסכום העולה על 500 מיליון ₪ בתקציב רב-שנתי, או 200 מיליון ₪ בתקציב שנתי" וכו'.

<מתי ישראל: יש תהליך שהדבר הזה צריך לעבור.

<מתי ישראל: לי אישית כנציג האוצר קשה להתייחס לכל דבר שלא הוצג לי.

<מתי ישראל: שוב, הדבר הזה מן הסתם דורש לעבור תהליך לפי החלטות הממשלה שהתקבלו בנושא.

חיים ילין: יש החלטת ממשלה שבאה ואומרת, אני אגיד לך גם אותה, לגבי עוטף עזה.

חיים ילין: שכל שר, כל שר במדינת ישראל רשאי לעקוף את כל ההחלטות הקודמות למען ביטחונם של התושבים.

חיים ילין: כתוב במבוא של כל החלטת ממשלה לגבי עוטף עזה.

חיים ילין: זאת אומרת, רשאי שר הביטחון לבוא ולקבוע חד-משמעית, לעקוף את כל המנגנון הזה ולקבוע שזה מה שצריך.

חיים ילין: ככה נקבע המיגון בעטוף עזה, ככה מוסדות החינוך.

חיים ילין: על מוסדות החינוך היה בג"צ, הסכום שיצא מעל 4 מיליארד שקל.

חיים ילין: אגב, זו הסיבה שהיישובים תוססים בין היתר מעבר לאנשים המדהימים.

חיים ילין: ככה זה עובד, לא יעזור כלום.

חיים ילין: לא תהייה גדר, לא יהיה ביטחון שם.

<יפעת בן שושן: לא יהיה ביטחון אז גם לא תהייה צמיחה דמוגרפית.

<יפעת בן שושן: חיים, לא יהיה שום דבר, אנחנו נגיע למצב שלא יהיה לנו מה להפסיד.

<יפעת בן שושן: אני לוקחת רגע את רשות הדיבור ברשותך.

<יפעת בן שושן: שמי יפעת בן שושן.

<יפעת בן שושן: אני תושבת נתיב העשרה.

<יפעת בן שושן: למי שלא יודע, "נתיב העשרה", כשאומרים 0 עד 7, אז אנחנו ב-0.

<יפעת בן שושן: אנחנו ממש על הגדר.

<יפעת בן שושן: אנחנו יושבים הכי קרוב.

<יפעת בן שושן: אנחנו יודעים היום ש-15 שנים יש ירי טילים, שאין פתרון לירי הטילים עלינו.

<יפעת בן שושן: היום גם אין פתרון תת-קרקעי ללוחמה הזאת שהתפתחה אצלנו.

<יפעת בן שושן: ב"נתיב העשרה" התחילו לפני 33 שנה 70 משקים חקלאיים, משפחות.

<יפעת בן שושן: היום אנחנו מונים 240 משפחות ורק 25 משקים חקלאים פועלים.

<יפעת בן שושן: אין לנו את הפריווילגיות שיש בקיבוץ, לנו אין ענף חקלאות משלנו.

<יפעת בן שושן: משק שנסגר זה מוות לחקלאות.

<יפעת בן שושן: אם אנחנו לא ניתן לתושבים שבאים להרחבות שלנו את התקווה ואת הסיבה להישאר שם, אז לא יהיה לנו מה להפסיד.

<יפעת בן שושן: לצערי הרב אנחנו יודעים מה קורה בצד השני, כשאין מה להפסיד מה עושים.

<יפעת בן שושן: אני כן רוצה לקרוא מפה למי שנוגע בדבר, לאנשים המכובדים שבאו לכאן, אני דורשת, אני לא מבקשת אני דורשת ממדינת ישראל לספק לי את כל הביטחון הראוי.

<יפעת בן שושן: לא משנה אם זה יתחיל בהצבת המכשול או יסתיים במשהו אחר.

<יפעת בן שושן: העניין היום הוא שבאמת אין לי שום הגנה.

<יפעת בן שושן: אני מגדלת שני ילדים קטנים ב"נתיב העשרה".

<יפעת בן שושן: אני אשאר ב"נתיב העשרה", אני מתחייבת להישאר ב"נתיב העשרה".

<יפעת בן שושן: מה שאני שמעתי היום, זה הרבה הרבה מאוד: 'אני לא יכול להתחייב'.

<יפעת בן שושן: חברים, אני מתחייבת להישאר בנתיב העשרה, חובתכם להתחייב לביטחון שלי.

<יפעת בן שושן: תודה.

קארין אלהרר: תודה.

קארין אלהרר: הרי ישיבות קבינט אפשר לקיים גם טלפונית.

קארין אלהרר: הרי זה דבר טכני לאשר את זה.

<שלום גנצר: העניין הוא לא האישור התקציבי.

<שלום גנצר: העניין הוא אישור התכנית המפורטת והמלאה לרבות המרכיבים כאלה ואחרים שאולי לא יאושרו.

<שלום גנצר: זה צריך לעבור תהליך סדור.

קארין אלהרר: את הבסיסי אפשר להתחייב לאשר?

<שלום גנצר: אני לא יכול להתחייב, זה חייב לעבור את המל"ל.

<שלום גנצר: <קריאה:> הסברנו לכם את לוחות הזמנים.

<שלום גנצר: מחר - - -

קארין אלהרר: רק שנייה.

קארין אלהרר: מחר בערב אני מבקשת לקבל טלפון, אני אמסור לכם את הנייד, אני רוצה לדעת מה עלה בגורל הדבר הזה - - -

<שלום גנצר: או.

<שלום גנצר: קיי.

קארין אלהרר: אני אומרת לכם, תאמינו לי, אני אעמוד במילה שלי.

קארין אלהרר: לא תהייה קואליציה אופוזיציה בעניין התקציב.

קארין אלהרר: מעבר לכך שתקציב לא אושר ואין לי מושג מה יעשו עם זה, אבל נעזוב את זה בצד, לא יאושר תקציב.

<שלום גנצר: כרגע הוא גירעוני בהיקף של כמה מיליארדים ובלי המשימה הזאת.

<שלום גנצר: <קריאה:> אבל לא על גבנו.

קארין אלהרר: עם כל הכבוד, יש הרבה צרכים במדינת ישראל.

קארין אלהרר: אנחנו לא ניתן לתקציב המדינה לעבור.

קארין אלהרר: אם הממשלה לא יודעת לקחת אחריות על הדבר הזה, זו בעיה.

<שלום גנצר: אני לא מכיר שום מערכת ממשלתית שעובדת בפרקי זמן כל כך מהירים.

<שלום גנצר: מחר יש דיון אצל השר - -

קארין אלהרר: נו באמת.

חיים ילין: אבל שלום, תמיד זה ככה.

חיים ילין: תמיד מגיע היום.

חיים ילין: תמיד כשאני רואה את הפתק של המילואים, אז הייתי רואה את הפתק של המילואים והייתי אומר 'וואלה, הוא מגיע'.

חיים ילין: בסוף נגיע כמו השיטפונות עם חברת החשמל, בסוף החורף מגיע וגם זה מגיע, אבל לפני שנה התחילו.

<שלום גנצר: התחילו, השקיעו 200 מיליון שקל לשדרג - - -

חיים ילין: זו הסיבה שצריך כדי שנראה.

חיים ילין: מול "נתיב העשרה חופרים".

חיים ילין: תקשיב טוב, על מה אתה מדבר, בחייך - - -

<שלום גנצר: בוא נעשה דיון סגור - - -

קארין אלהרר: נעשה גם דיון סגור, אבל אני - - -

חיים ילין: יש במקביל בוועדת חוץ וביטחון, בתת וועדה.

חיים ילין: אנחנו עובדים על כל הוועדות, אני נלחם.

קארין אלהרר: יהיה דיון גם בוועדת המשנה, אני מבטיחה לכם.

קארין אלהרר: את הדיון הזה השארתי אותו בכוונה פתוח כי זה דיון טכני.

קארין אלהרר: אני בסך הכול רוצה לדעת מתי.

קארין אלהרר: זו נראית לי שאלה סופר לגיטימית - - -

<שלום גנצר: אז הגדרנו את המתי.

<שלום גנצר: זה השבוע.

קארין אלהרר: המתי זה מחר בערב, אני מקבלת טלפון עדכון האם שר הביטחון אישר את הדבר הזה.

קארין אלהרר: אני רוצה גם הלאה, אני ארצה לדעת מתי מתכנס הקבינט בעניין.

<ינון בן צור: ביום שני אנחנו עושים דיון אצלנו עם - - -

קארין אלהרר: יש שעה לדיון?

<ינון בן צור: אחרי הצהריים, שתיים או שלוש אחר הצהריים.

קארין אלהרר: אני אומרת לכם, ישיבות התקציב בכנסת ישראל מתחילות במליאה ביום שני, אם אינני טועה בשעה שתיים בצהריים.

קארין אלהרר: בשעה אחת עשרה יש על שוויון בנטל, נחרב את זה ואחרי זה נעבור על ישיבות התקציב.

קארין אלהרר: אני אומרת לכם, יש לנו זמן עד רביעי.

קארין אלהרר: אני אבקש לקבל דיווח ביום שני בתום הישיבה כדי לדעת מה קרה עם זה.

קארין אלהרר: אני מבטיחה לכם, יום שלישי אני אגייס כמה שיותר חברי כנסת, תקציב המדינה לא יעבור אם הדבר הזה לא יהיה.

קארין אלהרר: נוראה יפה כשיש מבצע אז כולם רוצים להיות בסדר ומתחייבים לכל מיני דברים, ואז כשנגמר המבצע רק מחכים למבצע הבא ואז פתאום כולם עסוקים בדברים אחרים.

קארין אלהרר: התושבים עדיין שם.

קארין אלהרר: אני מבינה שאתם לא מפקירים אותם, אבל אם אפשר עדיין לתת משהו שהוא יותר כדי לשמור יותר על ביטחונם – מחובתנו לעשות את זה.

קארין אלהרר: אם זה חלק ממדינת ישראל אז זה חלק.

קארין אלהרר: הם באמת עדינים, אם זה היה קורה בתל אביב המדינה הזאת הייתה על גלגלים.

חיים ילין: על הגז יוצאים יותר, תאמין לי ואני יודע מה אני אומר.

חיים ילין: זה לא באופי שלנו, זה לא באופי שלנו.

חיים ילין: בסוף אין מה לעשות.

חיים ילין: אתה יודע, ילדים, בסוף אתה מרחם על הילדים שלך.

<שלום גנצר: חברים, אנחנו באחדות מטרה.

<שלום גנצר: אנחנו עם וקטור לכיוון הפתרון.

<שלום גנצר: חברים.

קארין אלהרר: אנחנו סיכמנו כדלקמן: מחר בערב אני מקבלת עדכון לגבי החלטת שר הביטחון.

קארין אלהרר: יום שני, ינון, אני מצפה לקבל עדכון לגבי תוצאות הישיבה ומתי מתכנס הקבינט.

קארין אלהרר: יש לנו זמן.

קארין אלהרר: אני אומרת לכם, יום רביעי בבוקר מתחילות ההצבעות, זאת אומרת שיש לי את כל שלישי לעשות גיוס של חברי הכנסת להצביע נגד תקציב המדינה.

קארין אלהרר: אני רוצה לראות את חבר הכנסת כשנציג לו את הדברים ויגיד 'בסדר, אני מצביע לתקציב'.

קארין אלהרר: לא יהיה.

קארין אלהרר: תודה רבה.

קארין אלהרר: הישיבה נעולה.